2019. gada 5. novembrī Rīkojums Nr. 553

Rīgā (prot. Nr. 51 40. §)

**Par** **apropriācijas palielināšanu un pārdali starp Ekonomikas ministrijas budžeta programmām un apakšprogrammām, lai nodrošinātu mājokļu atbalsta programmas darbību**

1. Palielināt akciju sabiedrībai "Attīstības finanšu institūcija Altum" (turpmāk – sabiedrība "Altum") rezerves kapitālu mājokļu atbalsta programmas finansēšanai 3 700 000 *euro* apmērā.

2. Finanšu ministram saskaņā ar likuma "Par valsts budžetu 2019. gadam" 29. pantu 2019. gadā palielināt apropriāciju Ekonomikas ministrijai resursiem no dotācijas no vispārējiem ieņēmumiem un izdevumiem budžeta programmā 33.00.00 "Ekonomikas attīstības programma" 3 700 000 *euro* apmērā pārskaitīšanai sabiedrībai "Altum", lai nodrošinātu mājokļu atbalsta programmas darbību.

3. Finanšu ministrijai, Zemkopības ministrijai un Ekonomikas ministrijai kā sabiedrības "Altum" kapitāla daļu turētājām nodrošināt šā rīkojuma 2. punktā minēto finanšu līdzekļu ieskaitīšanu sabiedrības "Altum" rezerves kapitālā.

4. Atbalstīt apropriācijas pārdali 2019. gadā no Ekonomikas ministrijas budžeta apakšprogrammas 29.02.00 "Elektroenerģijas lietotāju atbalsts" 3 326 000 *euro* apmērā uz budžeta programmu 33.00.00 "Ekonomikas attīstības programma", lai nodrošinātu mājokļu atbalsta programmas darbību.

5. Ekonomikas ministrijai sagatavot un normatīvajos aktos noteiktajā kārtībā iesniegt Finanšu ministrijā pieprasījumu valsts budžeta apropriācijas palielinājumam un pārdalei atbilstoši šā rīkojuma 2. un 4. punktam.

6. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 2. un 4. punktā minēto apropriācijas palielinājumu un pārdali un, ja Saeimas Budžeta un finanšu (nodokļu) komisija piecu darbdienu laikā no attiecīgās informācijas saņemšanas dienas nav iebildusi pret apropriācijas palielinājumu un pārdali, veikt apropriācijas palielinājumu un pārdali.

Ministru prezidents A. K. Kariņš

Ekonomikas ministra vietā –

iekšlietu ministrs S. Ģirģens